Lav et referat af nedenstående tekst:

Tekst:
Mens mange nok nyder søndags varmen og solens stråler, så er der altså andre, der synes, det er knap så lækkert. Mange dyr er nemlig ikke gode venner med de høje temperaturer, og derfor er det vigtigt, at man som kæledyrsejer tager højde for nogle forbehold. - Generelt for alle dyr - om det er hund, kat, kanin, hest eller andet - er det vigtigt, at man sørger for skygge til dyrene. Kan man ikke sørge for skygge til sin hest, anbefales der, at man tager dem ind i løbet af dagen, understreger Karina Fisker, der er internatchef ved Dyrenes Beskyttelse. Vand er vejen frem Derudover er flere af rådene faktisk meget velkendte fra dem, som vi kender, for os selv. - Man skal sørge for, at der er vand nok tilgængeligt. Det er dog vigtigt, at det ikke er iskoldt, da dyrene ikke må nedkøles for hurtigt, pointerer internatchefen. En anden velkendt løsning på nedkøling af dyrene kan også findes i vandets verden. Dog er det måske ikke lige nogle løsninger, som de fleste kender til. - Man kan sætte et badebassin op, hvis man har en hund, som kan lide vand. Ellers kan man også vride nogle håndklæder eller tæpper i kold vand, som dyrene kan ligge på. Det kan nogle kaniner og katte også godt lide, erkender Karina Fisker. Pas på sarte poter Er man hundeejer og overvejer man at gå en tur med sin firbenet ven, så skal man også her være opmærksom på flere ting. - Det kan være en god ide at gå tur i de tidlige morgentimer eller sene aftentimer, så der ikke er for varmt, forklarer Karina Fisker. - Hvis man går tur i løbet af dagen, så skal man altså selv mærke på asfalten og fortorvet, inden man går ud. Hvis det er for varmt for din hånd, så er det også for varmt for hundens poter, konstaterer hun. Nogle dyr spiser mindre Derudover kan man som hundeejer måske opleve, at ens bedste kammerat spiser mindre i de varme dage, men det er helt naturligt for mange ifølge internatchefen. - Det er ligesom, at vi mennesker spiser mindre i varmen, men man skal selvfølgelig holde øje. Hunde kan god gå uden mad i en til to dage, men bliver det ved, skal man søge dyrlæge, understreger Karina Fisker. Dog er det en anden sag, hvis man er katteejer. - Katte må ikke sådan stoppe med at spise, så hvis de spiser mindre, skal man prøve at bløde manden op eller give vådfoder, forklarer internatchefen. Til gengæld er det meget vigtigt at alle dyr får godt med væske ifølge Karina Fisker, og derfor skal man være særligt opmærksom på dette. - Man skal sørge for de får masser af væske, så de ikke dehydrerer. Dyr kan godt blive dovne og sløve i varmen, men de skal selvfølgelig være kontaktbar, fastslår hun.

Referat:
Våde håndklæder og badebassin er blot nogle af rådene, som internatchef hos Dyrenes Beskyttelse, Karina Fisker, kommer med.